A Budapest 2.0 irányt mutat, megfogalmazza, hogy milyen Budapesten szeretnénk élni. Elhelyezi Budapestet Közép-Európa nagyvárosai között és felvázol egy olyan várost, amely nemcsak felveszi a versenyt a többi várossal, hanem példát mutat a lakhatási válság megoldásában, innovációban és a XXI. század kihívásaira adott válaszokban.

Budapestet a kis távolságok városává tesszük, hiszen a kisebb távolságok kevesebb autózást, felszabaduló köztereket és zöldebb várost jelentenek. A lakhatási válság megoldására elérhető otthonokat építünk és növeljük a lakósűrűséget az elővárosi vasúti megállók körül.

Egy olyan versenyképes és befogadó Budapestet építünk, ahol a városvezetés aktívan harcol a diszkrimináció ellen, tudományos központtá teszi a várost és nem tűri tovább az állami korrupciót.